kardosdrur/scandi-wiki huggingface dataset:
Sigrid Friis Frederiksen

Sigrid Friis Frederiksen (født Proschowsky, 20. oktober 1994) er tidligere formand for Radikal Ungdom samt blogger for Altinget og BT. Hun sidder desuden i både forretningsudvalget og hovedbestyrelsen i Radikale Venstre. Hun blev i september 2023 valgt til at være Radikale Venstres spidskandidat til Europa-Parlamentsvalget i 2024.

Baggrund og uddannelse 
Sigrid Friis Frederiksen (født Sigrid Friis Proschowsky) er født og opvokset i Hillerød. Hun dimitterede fra N. Zahles Gymnasium i 2014 og modtog samtidig Dr. Bachs mindelegat for særligt engagement i historiefaget. Hun har studeret statskundskab på Københavns Universitet og blev i 2018 bachelor i faget efter at have skrevet en opgave om unges demokratiske deltagelse i forbindelse med skolevalget.

Karriere 
Sigrid Friis blev medlem af Radikal Ungdom i 2013 og fik i 2015 plads i forretningsudvalget med ansvarsområde for Internationalt Samarbejde. Hun har blandt andet deltaget i valgkampen for Demokraterne ved det amerikanske præsidentvalg i 2016. Derudover har hun engageret sig i internationalt samarbejde på tværs af partier gennem Nordiska Centerungdommens Forbund (NCF) i Norden, European Liberal Youth (LYMEC) på europæisk plan samt International Federation of Liberal Youth (IFLRY) på globalt plan.

I Danmark har Sigrid Friis vundet en 2. plads ved DM i Debat 2017. Hun har introduceret begrebet EU-fori og blev døbt "Debatfeen" af Søs Marie Seerup. Derudover er hun en debattør i aviserne og har blandt andet kritiseret kongehuset og udtrykt modstand imod burkaforbuddet.

Posten som landsformand for ungdomspartiet overtog hun i august 2017 efter Victor Boysen. Som landsformand har Sigrid Friis blandt andet fået Radikal Ungdom ind i arbejdet med FN's verdensmål. Hun blev i september 2018 udnævnt som dialogambassadør for Dansk Ungdoms Fællesråd. I denne rolle skal hun arbejde aktivt med unge for at fremme forståelse på tværs af kulturer og skal her arbejde med det uofficielle 18. verdensmål, "Styrk, inddrag og engager unge".

Sigrid Friis har vundet prisen som "Woman of Europe" fra European Movement International og the European Women’s Lobby. Hun vandt prisen for sit arbejde med at engagere unge i Europa i Danmark og for at lege med retorikken om EU.

Siden 2017 er Sigrid Friis desuden blevet fulgt af videodokumentaristen, Lise Birk Pedersen, til et generationsportræt af unge politikere.

#Enblandtos og 2. bølge af MeToo i Danmark 
I 2020 tog Sigrid Friis, Freja Fokdal, Maria Gudme og Camilla Søe initiativ til #enblandtos. Bevægelsen #enblandtos referer til 322 kvinder på tværs af politiske partier, der underskrev et debatindlæg om sexisme i dansk politik. Indlægget samt 79 anonyme vidnesbyrd om grænseoverskridende adfærd blev bragt i Politiken d. 25. september 2020.  De fire initiativtagere beskrev det således at opråbet skulle slå fast, at sexisme eksisterer i de politiske partier, og at det er et fælles problem, der kræver handling.  #enblandtos ses som en del af 2. bølge af MeToo i Danmark, der blev startet ved en tale af Sofie Linde ved Zulu Comedy Galla.

Referencer 

Politikere fra Danmark
Formænd for Radikal Ungdom
Personer fra Hillerød
Zaragoza CFF

Zaragoza CFF, tidligere kendt som CD Transportes Alcaine af sponsor årsager, er en spansk fodboldklub for kvinder fra Zaragoza, der spiller i Primera División.

Aktuel trup

Tidligere landsholdsspillere

  Musa Dukureh
  Mariela Coronel
  Clarisa Huber
  Andréia
  Natalia Gaitán
  Orianica Velásquez
  Sanna Malaska
  Mely Solís
  Maren Johansen
  Ana Borges
  Edite Fernandes
  Jamila Martins
  Sónia Matias
  Cláudia Neto
   Emily Alves
  Korka Fall
  Mamy N'Diaye
  Veronica Maglia
  Verónica Boquete
  Silvia Meseguer
  Lydia Hastings

Resultater

Referencer 

Kvindefodboldklubber i Spanien
Rhinovirus

Rhinovirus er en gruppe af vira der hører under familien af picornavira. Rhinovirus består af mindst 115 forskellige serotyper, der kan give anledning til forkølelse, som er en øvre luftvejsinfektion. Rhinovirus kan også give anledning til nedre luftvejsinfektioner.

Rhinovirus er ca. 30 nm i størrelse; til sammenligning er de fleste andre vira ca. 10 gange større. Den består af enkeltstrenget RNA i en viruskapsel med ikosaedralsk symmetri.

Referencer 

Picornaviridae
Manzanar

Manzanar War Relocation Center eller blot Manzanar var en af USA's ti interneringslejre under 2. Verdenskrig i årene 1942-1945, hvor der skete internering af japansk-amerikanere, der blev betragtet som en sikkerhedsrisiko ("Enemy Alien"). Lejren ligger ved Sierra Nevada i Owens Valley i Californien mellem byerne Lone Pine i den sydlige del og Independence mod nord, cirka 370 km nord for Los Angeles. Mere end 110.000 japansk-amerikanere blev fængslet i løbet af 2. Verdenskrig fra december 1942 til 1945. Manzanar (som betyder æbleplantage på spansk), blev identificeret af USA National Park Service som den af de tidlige interneringslejre, der er bedst bevaret. Den er i dag omdannet til Manzanar National Historic Site, der bevarer og fortolker den arv, som interneringerne af japansk-amerikanere i USA har efterladt. 

Længe før de første fængslede ankom i marts 1942, var Manzanar hjem for de oprindelige amerikanere i USA, der primært boede i landsbyer tæt ved åer i området. Ranchers og minearbejdere etablerede formelt byen i 1910, men forlod byen i 1929 efter, at Los Angeles købte vandrettigheder i stort set hele området. Trods gruppernes forskelle viser deres historie en fælles tråd af tvangsflytninger.

Siden de sidste fængslede forlod byen i 1945 har tidligere fængslede sammen med andre arbejdet sammen om at bevare Manzanar og skabe et historisk mindesmærke for at sikre, at stedets historie bevares sammen med historierne om dem, der blev uretfærdigt fængslet. The primære fokus er fængslingsområdet for de japansk-amerikanske fanger.

Terminologi 
Siden slutningen af 2. Verdenskrig har der været debat om den terminologi, der anvendes til at henvise til Manzanar og de andre lejre, hvor japanske-amerikanere og deres indvandrerforældre blev fængslet af den amerikanske regering under krigen. Manzanar er blevet omtalt som et "krigsrelokationslejr", "relokationslejr," "relokationscenter," "interneringslejr" og "koncentrationslejr". Polemikken over hvilket begreb, der er det mest præcise og relevante fortsætter den dag i dag.

Henvisninger 

Californiens historie
USA under 2. verdenskrig
Aztekisk mytologi

Aztekisk religion og mytologi er den polyteiske religion, dyrket af aztekere i Mexico, indtil deres civilisation blev knust af de kristne spanske erobrere i 1500-tallet. Den aztekiske religion var meget kompleks med mange guddomme, afbildet i aztekisk kunst, og kendes især for de storslåede pyramideformede templer, hvor der blev foretaget blodige menneskeofringer til ære for de mange solguder. Aztekerne troede, at solen ville holde op med at lyse, hvis ikke solguderne blev fodret med menneskeblod og menneskehjerter hver dag. 

Aztekerne tilbad mange af deres solguder, majsguddomme og andre guder i form af hellige dyr, her især slanger, de prægtige quetzal-fugle og kolibrifuglen, samt de hellige edderkopaber Ozomatli. Således har mange aztekiske guddome et navn, hvor Nahuatl ordet for slange "coatl" eller ordet "quetzal" indgår, såsom Quetzalcoatl (fjerslange), Coatlicue (slangeskørt) eller Xiuhcoatl (turkise slange).

Regnguden Tlaloc var en af de vigtigste guder, og sammen med sin kone regerede han også over deres dødsrige Tlaloclan, en form for paradis, hvor de mest fortjente aztekere kom efter døden. Desuden troede aztekerne også på dødsriget Mictlan, hvor de fleste mennesker kom efter døden, guidet på vej af hundeguden Xolotl.

Aztekiske guder 
Nogle af de mest kendte aztekiske guder er blandt andet følgende:
 Atlahua - vand og fiskeriguden
 Centzonuitznaua - 400 guder for sydlige stjerner og stjernebilleder; de onde sønner af Coatlicue
 Centzonmimixcoa - 400 guder for nordlige stjerner og stjernebilleder
 Chantico - arnets, ildens og vulkangudinde
 Chicomecoatl - majsgudinde
 Chalchiuhtlicue (jadeskørt); - regn- og vandgudinde
 Chimalma
 Coatlicue (slangeskørt); - den store gudinde, moder af alle guder, der fødte månen, solen, stjernerne og stod for hele verdensorden
 Coyolxauhqui - månegudinde, datter af Coatlicue, den onde søster af Huitzilpochtli
 Huitzilopochtli - kolibriguden for solen og krig, søn af Coatlicue, der beskytter hende
 Huixtocihuatl - salt og saltvandsgudinde
 Patecatl - lægegud og peyotegud
 Tlaloc - regn, storm og vejrguden
 Tonatiuh (solens bevægelse); - den 5. solgud
 Quetzalcoatl (fjerslangen); den fjerklædte slangegud for visdom, orden, skabelse og opstandelse
 Xiuhcoatl - den turkise ildslange; brugt af Huitzilopochtli som våben
 Xolotl - hundeguden, der gav menneskeheden ilden
 Xochiquetzal - seksualitetens, forførelsens og fornøjelsens gudinde

Noter 

Religioner
Mytologi
Aztekerne
Lina Magull

Lina Maria Magull (født 15. august 1994) er en tysk fodboldspiller, der spiller for FC Bayern München og Tysklands kvindefodboldlandshold. Hun spillede for VfL Wolfsburg fra 2012 til 2015 og vandt både Bundesligaen og UEFA Women's Champions League to gange med holdet.

Meritter

Klub
UEFA Women's Champions League:
Vinder: 2012-13, 2013-14
Bundesliga:
Vinder: 2012–13, 2013–14
DFB-Pokal:
Vinder: 2012–13, 2014–15

Landshold
FIFA U-20 Women's World Cup:
Vinder: 2014
Toer: 2012

Individual
Fritz Walter Medal:
Sølv: 2012

Referencer

Eksterne henvisninger 
 

Kvindelige fodboldlandsholdsspillere fra Tyskland
Fodboldspillere fra VfL Wolfsburg (kvinder)
Fodboldspillere fra FC Bayern München (kvinder)
Astrid Lindgrens Näs

Astrid Lindgrens Näs er et kulturcenter i Vimmerby, Kalmar län, Småland, Sverige, bestående af flere bygninger med tilknytning til Astrid Lindgrens liv og forfatterskab. Centeret består først og fremmest af huset, hvor forfatteren blev født og voksede op, den gamle præstegård, der er indrettet som et videnscenter, og en pavillon.

Pavillonen blev åbnet i 2007. Den første udstilling i pavillonen, "Hela världens Astrid Lindgren", kom i stand på initiativ af "Stiftelsen för bevarandet av Astrid Lindgrens gärning". Bygningen indeholder café og biograf.

I Astrid Lindgrens barndomshjem er hele førstesalen intakt, og ser i dag ud akkurat som da hun var barn. Näs blev åbnet for publikum den i november 1998. Præstegården ombygget til et videnscenter med omfattende bibliotek stillet til rådighed for forskning i emner, der berører Astrid Lindgren kunst og forfatterskab.

I Vimmerby findes også temaparken Astrid Lindgrens Värld.

Referencer

Litteratur 
 Kjell Åke Hansson (red): Hela värdens Astrid Lindgren. En utställning på Astrid Lindgrens Näs i Vimmerby. Saltkråkan AS. Värnamo 2007.

Eksterne henvisninger 
 Officiel hjemmeside

Bygninger, konstruktioner og anlæg i Kalmar län
Etableret i 1981
Seværdigheder i Kalmar län
Vimmerby kommun
TSG 1899 Hoffenheim (kvinder)

TSG 1899 Hoffenheims kvindeafdeling blev etableret i 2007 og startede i de lavere rækker og rykkede op i Bundesligaen i 2013.

I sæsonen 2012/13 kæmpede klubben for at oprykke til 1. Frauen-Bundesligaen, efter mange år i 2. Bundesliga, i den direkte duel på sidste spilledag mod elevatorholdet fra 1. FC Köln. Foran 3.050 tilskuere, satta kampen også ny tilskuerrekord for ligaen, spillede holdene uafgjort 3-3, hvilket var nok til at sikre klubben oprykning til landets bedste kvindelige fodboldrække. I løbet af sæsonen spillede også den tyske landsholdslegende Birgit Prinz flere gange.

De efterfølgende sæsoner formåede Hoffenheim at etablere sig som et midterhold i ligaen. Først en niendepladsen i oprykningsåret og derefter i sjetteplads 2014/15-sæsonen. I sæsonen 2019/20 overraskede klubben, hvor man for første gang sluttede på tredjepladsen i ligaen. Tredjepladsen i 2020/21-sæsonen betød også kvalifikation til UEFA Women's Champions League 2021-22 for første gang. Her vandt man kvalifikationskampene samlet mod svenske FC Rosengård og deltog derved i turneringens gruppespil. Holdet endte på en samlet tredjeplads med 9 point. Dette var lige præcis ikke nok at avancerer til kvartfinalen da engelske Arsenal W.F.C., der trods pointlighed, havde en bedre målscorere. I gruppespillet mødte klubben derudover også spanske FC Barcelona og danske HB Køge.

Aktuel trup

Resultater 

Forklaring

Referencer 

Kvindefodboldklubber i Tyskland
Bayer 04 Leverkusen (kvinder)

Bayer 04 Leverkusen, også kendt som Bayer Leverkusen, Leverkusen eller blot Bayer, er kvindernes afdeling af den tyske fodboldklub af samme navn og blev etableret i 2008. Klubben er hjemmehørende i Leverkusen, Nordrhein-Westfalen. Klubben spiller i 2019-20 i Frauen-Bundesligaen, som er Tysklands bedste række i kvindernes fodbold.

Aktuel trup

Referencer

Eksterne henvisninger 
Hjemmeside

Kvindefodboldklubber i Tyskland
Inkaernes religion

Inkaernes religion er den polyteiske religion og mytologi, dyrket af beboerne af Inkariget frem indtil Inkariget faldt for spansk erobring og udslettelse i 1533.

Nogle af guderne som Viracocha og Pachamama var kendt og dyrket over hele imperiet, mens mange guddomme var kun kendt lokalt. Et helligt symbol var det såkaldte Chakana-kors. Inkaerne delte tilværelsen op i tre verdener: dødsriget under jorden, kaldt for Uku Pacha, himmerriget Hanan Pacha hvor himmelguderne boede, og jordiske verden Kay Pacha, beboet af mennesker.

Inkaernes guder 
 Apu bjergånderne   
 Ch'aska planeten Venus, daggryets gudinde   
 Illapa tordenguden   
 Inti solguden   
 Mama Killa månegudinde   
 Mama Ocllo frugtbarhed & vævningsgudinde   
 Mama Pacha moder jord og moder natur   
 Mama Qucha havet   
 Mama Sara majs   
 Manco Capac skaberkonge   
 Pacha Kamaq dragegud   
 Supay dødsgud   
 Urcaguary metal- og juvel-gud   
 Urcuchillay llama-formet hyrdegud   
 Viracocha skabergud

Kildehenvisninger

Noter 

Religioner
Mytologi
Religion
Slægt (band)

Slægt er et dansk black heavy metal-band fra København. Slægt blev skabt som et soloprojekt af Oskar J. Frederiksen. I 2015 udsendte Slægt albummet Ildsvanger, hvor Oskar J. Frederiksen spillede alle instrumenter undtagen trommer, ligesom han lagde vokal til. På trommer var Adam Nielsen. Selvom Ildsvanger udkom i 2015, var materialet på albummet fra 2012-13.

Efter Ildsvanger blev Slægt til et traditionelt band bestående af Oskar J. Frederiksen (vokal, guitar), Anders M. Jørgensen (guitar), Olle Bergholz (bas) og Adam CCsquele Nielsen (trommer).

Diskografi 
 Ildsvanger (2015)
 Beautiful and Damned (EP) (2015)
 Domus Mysterium (2017)
 The Wheel (2018)

Eksterne henvisninger 
 
 Slægt på Bandcamp

Musikgrupper fra Danmark
Heavy metal-grupper
Bundesliga 2017-18 (kvinder)

2017–18 sæsonen af Frauen-Bundesliga var den 28. sæson af Tysklands bedste række i kvindernes fodboldliga. Sæsonen kørte fra 2. september 2017 til 3. juni 2018.

Kampene blev offentliggjort den 10. juli 2017.

VfL Wolfsburg genvandt mesterskabet, det var fjerde gang de blev tysk mester.

Hold

Holdændringer

Stadion

Stillingen

Topscorere

Referencer 

Bundesliga (kvinder)
Fodboldsæson 2017-18
1. FC Köln (kvinder)

1. FC Köln Frauen er 1. FC Köln's kvindeafdeling i fodbold, der siden 2021/21-sæsonen har konkurreret i den bedste kvindelige tyske fodboldrække Frauen-Bundesliga.

Aktuel trup 
''

Forrige sæsoner

Referencer

Eksterne henvisninger 
 Hjemmeside 

Kvindefodboldklubber i Tyskland
Institut Mines-Télécom

Institut Mines-Télécom er et fransk ingeniør-institut tilknyttet Université Paris-Saclay. 

Instituttet blev oprettet i 1996 (groupe des écoles des télécommunications) i 2008 (Institut Télécom) og har i dag omkring 13400 studerende.

Eksterne henvisninger 

Uddannelsesinstitutioner i Frankrig
Tekniske universiteter
DFB-Pokal (kvinder)

DFB-Pokal eller Frauen DFB-Pokal er hovedpokalturneringen i kvindernes fodbold i Tyskland og er mændenes modstykke til DFB-Pokal. Frauen DFB-Pokal blev etableret i 1980, og siden 1991 inkluderer den også hold fra det tidligere Østtyskland.

Vindere
Før Tysklands genforening bestod turneringen udelukkende af hold fra Vesttyskland.

Frauen DFB-Pokal
Jacob Dinesen

Jacob Dinesen (født 25. oktober 1995) er en dansk sanger og guitarist fra Tønder i Sønderjylland. Hans musik er americanarock inspireret af keltisk folkemusik.

Historie  
I 2008 mødte Dinesen den britiske singer-songwriter Allan Taylor, der kom til at fungere som hans mentor.

Hans debutalbum, Count the Ways, udkom i 2015. Det indeholdt sangene "Dancing Devil" og "Will You Stay".
Han slog for alvor igennem i 2016 da det andet studiealbum Brace Against the Storm  udkom et år efter. Albummet blev godt modtaget i musikmagasinet GAFFA. Fra dette album kommer også sangene "Roll with Me" og "Jessie", som blev meget spillet på bl.a. DR P4. Albummet gik direkte ind som nummer 1 på den danske albumhitliste og solgte over 10.000 eksemplarer, hvilket certificerede det guld.

I 2017 spillede han en lang række udsolgte koncerter rundt om i hele landet, og han deltog på flere af årets musikfestivaler som bl.a. Skagen Festival, Nibe Festival og Tønder Festival. I februar var han blandt de nominerede til GAFFA-Prisen 2016 i kategorien Årets nye danske navn.

Hans fjerde studiealbum, Let the Hard Times Come, udkom i september 2020, og det femte, The Joker's Hand, udkom 26. november 2021.

Ved GAFFA-prisen 2022 var Dinesen nomineret til prisen for Årets danske solist, Årets danske sangskriver og hans album The Joker’s Hand var nomineret til Årets danske udgivelse.

Diskografi 
 Count the Ways (2015)
 Brace Against the Storm (2016)
 Found It (2018)
 Let the Hard Times Come (2020)
 The Joker's Hand (2021)

Referencer

Eksterne henvisninger 

Guitarister fra Danmark
Sangere fra Danmark
Fraterbrønden

Fraterbrønden (af latin frater, bror) er en brønd beliggende i Fratergården mellem Sorø Akademis hovedbygning og Sorø Klosterkirke. Brøndhuset er udført af den danske arkitekt Martin Nyrop i 1912.

Martin Nyrop
Bygninger, konstruktioner og anlæg i Sorø Kommune
Sorø Akademi
US Open-mesterskabet i herredouble

Herredoublemesterskabet ved US Open i tennis er afviklet hvert år siden 1881. De første mange år til og med 1967 under navnet US National Championships, hvor mesterskabet var forbeholdt amatører. Siden 1968 har turneringen været åben, så både professionelle og amatører kan deltage.

Spillesteder 

Herredoublemesterskabet er gennem tiden blevet spillet otte forskellige steder i fire forskellige byer på tre forskellige underlag.

Vindere 

Spillere med mindst tre titler i US Open-mesterskabet i herredouble.

Finaler

Se også 
Andre US Open-mesterskaber
US Open-mesterskabet i herresingle
US Open-mesterskabet i damesingle
US Open-mesterskabet i damedouble
US Open-mesterskabet i mixed double

Andre grand slam-mesterskaber i herredouble
Australian Open-mesterskabet i herredouble
French Open-mesterskabet i herredouble
Wimbledon-mesterskabet i herredouble

Kilder / eksterne henvisninger 
List of US Open Men's Doubles Champions
US Open Doubles Records

Noter 

 
Etableret i 1881
Ring 3 (Aarhus)

Ring 3 ofte benævnt O3 er en nuværende og kommende og ca. 42 km lang ringvej, der føres nord, vest og syd om Aarhus fra Djurslandmotorvejen (primærrute 15) i nord og Østjyske Motorvej E45 i vest til den kommende Bering-Beder Vejen i syd om Aarhus.

Vejen er motorvejsstandard fra frakørsel 16 Skødstrup til frakørsel 50 Hørning.

Giber Ringvej er en ny ringvej  der er under anlæg syd om Aarhus. Vejen bliver en del af Ring 3 og bliver ca. 12 km lang, og skal gå fra frakørsel 50 Hørning og til Oddervej. Den er den sidste del af Ring 3 og forventes at koste ca. 500 millioner kr med åbning i 2022..

Referencer 

Gader i Aarhus
Ringveje i Danmark
Danaborg

Danaborg, også kaldet Torsborg, i Vittaryd sogn, Ljungby kommun, Kronobergs län i Småland var en dansk borg, der blev opført i den svenske del af Kalmarunionen i 1455 under Christian 1. En naturlig høj blev mod syd afgravet for at skabe en tør grav. Beliggenheden beskyttedes yderligere af en mindre voldgrav og et voldanlæg mod syd. Voldgraven var forbundet med Lagan, og der findes spor af en tilsvarende voldgrav mod nord. Der er ingen synlige spor af bygninger på højen.

Ifølge Riksantikvarieämbetet er borgen eller borgvolden "120 m lang og 50-100 m bred beliggende på to høje bestående med hustomter og voldgrave. Den nordlige del udgøres af tre plateauer i halvcirkel med en diameter på ca. 10 m og 3,6 m - 4 m høje. Den vestlige plateau grænser mod syd til en tør grav, 20 m lang, 6 m bred og 2 m dyb, der løber med stærk hældning mod vest. Den eventuelle hustomt ligger på det øverste plateau og er 4x4 m store. Voldgraven mod syd er 95 m lang, ca. 8 m bred og ca. 2 m dyb. Hvor voldgraven slutter på østsiden gennemskæres højen af en naturlig sænkning, 28 m lang, ca. 10 m bred og ca. 6 m dyb, der er udjævnet i bunden og i vestenden forset med en gavlvold, 8 m lang, 4 m bred og 1 m høj."

Det er muligt at danskerne ikke nåede færdigopføre borgen, inden den blev indtaget af Karl Knutsons svenske styrker samme år. Borgen siges at have fået navnet Danasorg i folkmunde. Der er ikke foretaget arkæologisk udgravninger af borgen. Navnet "Torsborg" stammer muligvis fra den nærtliggende by Torset.

Referencer

Eksterne henvisninger 
 visitljungby.se: Danaborg - borg 
 Google books: Svea rikes historia om Danaborg, hentet 31. august 2017, 

Etableret i 1455
Kalmarunionen
Bygninger, konstruktioner og anlæg i Kronobergs län
Seværdigheder i Kronobergs län
Amalia af Solms-Braunfels

Amalia af Solms-Braunfels (født 31. august 1602 på Schloss Braunfels i Braunfels, død 8. september 1675 i Haag) var fyrstinde af Oranien.

Hun giftede sig i 1625 med prins Frederik Henrik af Oranien og var formynderregent for sin søn Vilhelm II af Oranien 1650–1672.

Liv og gerning 
Hun var datter af Johann Albrecht I af Solms-Braunfels og Agnes af Sayn-Wittgenstein.

Amalias fader var rådgiver for Frederik V af Pfalz, den så kaldte "vinterkonge" af Böhmen, og familien indgik i dennes hof i Prag 1619 og fra 1621 i Haag.
 
Amalia var hoffrøken hos Elizabeth Stuart. Hun indledte i 1622 et forhold med Frederik Henrik af Oranien, som af Moritz af Nassau blev opfordret til at gifte sig med hende 1625. For at styrka relationerne med Europas monarkier oprettede ægtefællen et hof efter kongeligt forbillede, som Amalia organiserede efter forbillede fra hoffet i Böhmen.

Amalia var en ivrig samler af orientalsk porcelæn, genstande af lak og perler, elfenben og ædelsten og delte ægtefællens passion for kunst og samling af malerier. Ægteskabet synes at have været lykkeligt. Amalia fik arrangeret dynastiske ægteskaber for sina børn. Hun udøvede indflydelse over politiken, i begyndelsen som Frederiks rådgiver, og efter år 1640 åbent, efter at ægtefællen var blevet ramt af sygdom: hun modtog besøg af diplomater og udenlandske sendebud, og hendes indflydelse anses at have bidraget til indledningen af de fredsforhandlinger, som afsluttedes med Den westfalske fred i 1648. For hendes virke belønnedes hun med slottet Turnhout.

Ved sønnens død i 1650 blev hun medlem af formynderrådet for sønnesønnen sammen med svigerdatteren og kurfyrsten af Brandenburg. Som regent forsvarede hon energisk Huset Oraniens interesser med et monarki som mål.

Børn 

Frederik Hendrik og Amalia von Solms fik ni børn:
 Vilhelm 2. af Oranien (1626—50)
 Louise Henrietta af Oranien-Nassau (1627—67)
 Henriëtte Amalia af Nassau (1628)
 Elisabeth af Nassau (1630)
 Isabella Charlotte af Nassau (1632—42)
 Albertine Agnes af Oranien-Nassau (1634–96)
 Henriette Catherine af Nassau (1637—1708)
 Hendrik Lodewijk af Nassau (1639)
 Maria af Nassau (1642—88)

Eksterne henvisninger 
 Amalia van Solms-Braunfels (1602–1675)

Nederlandenes historie
Wienerbarnet

Wienerbarnet kan henvise til:

 Wienerbarnet (film fra 1924) – dansk stumfilm fra 1924 instrueret af A.W. Sandberg
 Wienerbarnet (film fra 1941) – dansk spillefilm fra 1941 instrueret af Arne Weel